
Now safe the stately sawmont sail,
And trouts bedropp'd wi' crimson hail,
And eels weel ken'd for soople tail,

And geds for greed,
Since dark in death's fish-creel we wail,

Tarn Samson dead!

Rejoice ye birring paitrlcks a!;
Ye cootie moorcocks, crousely craw ;
Ye maukins, cock your fud fu' braw5
Withouten dread;

Your mortal fae Is now awa',

Tarn Samson's dead!

That woefu' morn be ever mourn'd
Saw him in shootin graith adorn'd,
While pointers round impatient burn'd,

Frae couples freed;
But, och ! he gaed and ne'er retura'dl
Tarn Samson's dead!

In vain auld age his body batters;
In vain the gout his ancles fetters ;
In vain the burns came down like waters,

An acre braid!
Now ev'ry auld wife, greetin, clatters,

Tarn Samson's dead ?

